ועדת העבודה, הרווחה והבריאות, כנסת 16, פרוטוקול מספר 277, 2004-11-09 09:00

שאול יהלום: אנחנו פועלים לפי התקן.

דן אורנשטיין: אז יהיה מצב שבו לפי החוק הקיים אתה כבר צריך לעשות הנגשה לאנשים שמוגבלים בניידות, ושנתיים אחרי כן נצטרך להרוס את הכל כדי לעשות את השטח מחוספס.

דן אורנשטיין: התקן שמחייב שהשטח יהיה מחוספס, לא מתחייב מהחוק הקיים.

דן אורנשטיין: לפעמים צריך לנקות שולחן ולומר, מה שהיה היה ולחייב פעולה כוללת לגבי כל סוגי האנשים עם המוגבלות.

דוד פילזר: שר הפנים אינו מצליח להתקין תקנות בתוך חצי שנה, גם כאשר הנושא כבר מוכן, מסיבות שלא תלויות בו.

דוד פילזר: החובות שלו, ההתייעצויות עם הגופים השונים, קבלת אישור ממשרד המשפטים והפרסום, גוזלות ממנו יותר מחצי שנה.

דוד פילזר: לכן, אני מבקש לא לקבוע לוח זמנים שאנחנו יודעים מראש שלא נוכל לעמוד בו.

שאול יהלום: אבל כבר 16 שנים לא נעשה כלום.

שאול יהלום: זה מה שיקרה אם לא נקבע לוח זמנים.

דוד פילזר: כאשר נשאלתי, אמרתי ששנה זה הזמן המקובל.

דוד פילזר: אני מבין את רצון היו"ר לדחוף את העניין, אבל קביעה של חצי שנה, היא לא מעשית.

שאול יהלום: אני מסכים.

שאול יהלום: אני רוצה לסכם את הישיבה.

שמואל חיימוביץ: מה קורה לגבי גשרים ומנהרות?

שאול יהלום: על זה נדון בישיבה הבאה.

בלהה ברג: אני מבקש את המילים, קירבה לשירותים ציבוריים.

בלהה ברג: זה לא רלוונטי.

יהודה זמרת: זה היה בחוק הקיים.

בלהה ברג: התפיסה שלנו היא שאדם עם מוגבלות צריך לנוע ברחוב באופן חופשי, ולכן אין מקום להנגיש רק את המדרכות בדרך למקום ציבורי.

בלהה ברג: לגבי חלק א' אני חושבת שלא צריכה להיות מחלוקת.

בלהה ברג: כל מדרכה חדשה צריכה להיות מונגשת.

שאול יהלום: אנחנו אומרים שאנחנו מוכנים לתת עדיפות למקום שיש בו קולנוע.

שאול יהלום: אני חושב שאנחנו יכולים לדרוש תהיה סדר עדיפות.

בלהה ברג: מבחינת סדר עדיפות, זה מקובל עלי, אבל לא מבחינת נתינת פטור.

ג’ודי וסרמן: זה לא מופיע כפטור.

בלהה ברג: אבל אפשר לפרש את זה כך.

בלהה ברג: בנוסף, אני מבקשת שתהיה סמכות מפורשת לנציבות, להגיש תביעות כנגד רשויות מקומיות, כדי לאכוף את הסוגיה.

שאול יהלום: הסעיף הכללי יחול על זה.

שאול יהלום: אני רוצה לסכם את הישיבה.

שאול יהלום: אנחנו נותנים פרק זמן של חצי שנה להגיש מפרט טכני.

שאול יהלום: להתקנת התקנות של שר הפנים, אנחנו מקציבים שנה.

ג’ודי וסרמן: אדוני צריך לקבוע מועד להתקנת התקנות, שתכלולנה את המפרט הטכני.

שאול יהלום: המפרט יכול להיות מוכן עוד קודם.

דן אורנשטיין: המסמך המשפטי המחייב, הוא התקנות.

שאול יהלום: אבל התקנות יכללו את המפרט הטכני שיצא תוך חצי שנה.

דן אורנשטיין: אבל אין לו מעמד חוקי.

שאול יהלום: אין לו מעמד חוקי של כפייה, אבל אם עירייה רוצה כבר היום לבצע את הדברים, היא תוכל לעשות זאת.

ג’ודי וסרמן: זה לא צריך לבוא לידי ביטוי בחוק.

ג’ודי וסרמן: זו החלטת ועדה.

שאול יהלום: בסדר.

שאול יהלום: נקבע שתוך שנה תהיינה תקנות מחייבות.

שאול יהלום: אנחנו צריכים לדאוג לכך שתהיה סינכרוניזציה עם החוק הקיים.

שאול יהלום: ייתכן שנצטרך לבטל סעיפים מסוימים או לחזק אותם, כדי שלא ייווצר מצב בו יגידו שהם ביצעו את מה שפחות ובזה הם מילאו את החוק.

שאול יהלום: צריך לתאם את שני החוקים, כך שהחובה תהיה מקסימלית ואדם לא יוכל להסתתר מאחורי חובה מינימלית.

שאול יהלום: בנוסף, כל עירייה צריכה להגיש לשר הפנים תוכנית אב.

שאול יהלום: העירייה יכולה לקבל פטור מהנציבות מטעמים שייקבעו עד הישיבה הבאה.

שאול יהלום: לדעתי, הטעמים הם, תנאי שטח קשים, ארכיאולוגיה ושימור מבנים היסטוריים.

שמואל חיימוביץ: אני לא רואה בטעמים האלה סיבה לא להנגיש מקומות מסוימים.

שאול יהלום: יכול להיות מצב בו אתה תיגע והכל יתמוטט.

שאול יהלום: אם אתה לא מוצא לנכון, אל תיתן פטור.

שאול יהלום: לנציבות יש גם אפשרות להאריך את המועד.

שאול יהלום: אני מקבל את דברי וירשבסקי וקובע, כי שר הפנים יבוא לוועדה בכל חצי שנה, כדי לדווח על התקדמות ביצוע החוק, כולל רשימה מפורטת של העיריות ושלבי ביצוע החוק.

שאול יהלום: אני מציע לממשלה לחשוב על המועד המתאים.

שאול יהלום: המועד שעומד כרגע לדיון, הוא 3 שנים, לפי הצעתו של יואב קריים.

שאול יהלום: הרשות בידכם להסביר לנו מדוע צריך לקצר או להאריך את התקופה.

שאול יהלום: כל עירייה תגיש תוכנית לשר הפנים תוך חצי שנה.

שמואל חיימוביץ: אי אפשר לבצע כזה בעיר שלמה, תוך 3 שנים.

שאול יהלום: אז תביא הצעה אחרת לישיבה הבאה.